Diari Oficial de la Generalitat Valenciana


Sumari del DOGV 3088, del 29-09-1997 (1997/10541)

ORDRE de 25 de setembre de 1997, de la Conselleria d'Ocupació, Indústria i Comerç, per la qual es modifiquen la de 16 de juny de 1997, sobre ajudes a la contractació per a majors de 25 anys, i la de 19 de juny de 1997, sobre ajudes a la contractació per a menors de 25 anys.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3088

Data del DOGV
:   29-09-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10794


Data del document
:   25-09-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 25 de setembre de 1997, de la Conselleria d'Ocupació, Indústria i Comerç, per la qual es modifiquen la de 16 de juny de 1997, sobre ajudes a la contractació per a majors de 25 anys, i la de 19 de juny de 1997, sobre ajudes a la contractació per a menors de 25 anys. [  
Amb data 20 de juny de l'any actual es publicaren en el Diari Oficial de la Generalitat Valenciana les ordres d'aquesta Conselleria de 16 i 19 de juny de 1997, per les quals es regulen les ajudes a la contractació per a majors i menors de 25 anys respectivament i es convoquen per a l'exercici de 1997. L'objecte d'aquestes ordres és el foment de la contractació indefinida i l'estabilitat en l'ocupació dins del marc creat per l'Acord Interconfederal per a l'Estabilitat de l'Ocupació i els reials decrets llei 8/1997 i 9/1997, de 16 de maig.  
El termini de presentació de les sol·licituds per a acollir-se a les ajudes convocades acaba el pròxim 30 de setembre. No obstant això, i atés que la creació d'ocupació estable és una de les demandes socials més patents i que constitueix, en conseqüència, un dels objectius prioritaris del Govern Valencià, s'ha considerat aconsellable prolongar l'esmentat termini fins al pròxim 30 de desembre.   
En virtut d'això, fent ús de les facultats atorgades per la Llei 5/1983, de 30 de desembre, de Govern Valencià, i de conformitat amb el que disposa el Decret 34/1997, de 26 de febrer, pel qual s'aprova el Reglament Orgànic i Funcional de la Conselleria d'Ocupació, Indústria i Comerç,  
ORDENE  
Article 1  
L'article 6.3 de l'Ordre de 16 de juny de 1997, per la qual es regulen diverses ajudes a la contractació per a majors de 25 anys i es convoquen per a l'exercici 1997, queda redactat com segueix:  
«3. El termini de presentació de sol·licituds acabarà el dia 30 de desembre de 1997.  
Quan la documentació aportada siga incompleta o incorrecta es demanarà a l'interessat que en un termini de 10 dies esmene la falta o presente la documentació pertinent, i s'indicarà en el mateix acte que si no ho fa, es considerarà que desisteix de la seua petició i s'arxivarà sense més tràmit.»  
Article 2  
L'article 11 de l'Ordre de 16 de juny de 1997, per la qual es regulen diverses ajudes a la contractació per a majors de 25 anys i es convoquen per a 1997, queda redactat de la manera següent:  
«La liquidació de les ajudes s'efectuarà d'una sola vegada, una vegada complits els requisits establits i justificats documentalment. El termini de presentació de les justificacions serà el que indique la resolució de concessió de les ajudes i com a màxim el de dos mesos comptats des de la notificació de l'esmentada resolució.»  
Article 3  
L'article 6.3 de l'Ordre de 19 de juny de 1997, per la qual es regulen diverses ajudes a la contractació per a menors de 25 anys i es convoquen per a l'exercici 1997, queda redactat de la manera següent:  
«El termini de presentació de sol·licituds acabarà el dia 30 de desembre de 1997. Quan la documentació aportada siga incompleta o incorrecta, es demanarà a l'interessat que en un termini de 10 dies esmene la falta o presente la documentació pertinent, i s'indicarà en el mateix acte que si no ho fa, es considerarà que desisteix de la seua petició i s'arxivarà sense més tràmit.»  
Article 4  
L'article 11.1 de l'Ordre de 19 de juny de 1997, per la qual es regulen diverses ajudes a la contractació per a menors de 25 anys i es convoquen per a l'exercici 1997, queda redactat com segueix:  
«La liquidació de les ajudes s'efectuarà d'una sola vegada, una vegada complits els requisits establits i justificats documentalment. El termini de presentació de les justificacions serà el que indique la resolució de concessió de les ajudes i com a màxim el de dos mesos comptats des de la notificació de l'esmentada resolució.»  
DISPOSICIÓN FINAL  
Aquesta ordre entrarà en vigor el dia de la publicació en el Diari Oficial de la Generalitat Valenciana.  
València, 25 de setembre de 1997  
El conseller d'Ocupació, Indústria i Comerç,  
DIEGO SUCH PÉREZ